დიახ, სოლჟენიცინი, სახაროვი და მასავით შოვინისტურად განწყობილი „რუსებიც“ წერდნენ სტალინზე უარყოფითად, მაგრამ ეს სულაც არ ნიშნავს იმას, რომ მხილებას აკეთებდნენ მხოლოდ სამართლის წყურვილით. მათი მხრიდან სტალინის მხილებას, ხშირად, სხვა მზაკვრული მიზნებიც ჰქონდა. დიახ, არც თუ ისე იშვიათად, სამწუხარო სიმართლეს სტალინზე, ისევ და ისევ, ქართველი ერის დასჯის გულისთვის იყენებდნენ ჩვენი „უფროსი ძმები“ და არა მარტო ისინი. ჩვენ კარგად ვიცით, თუ რატომაც არ უყვართ ჩვენს მტრებს სტალინი, მაგრამ ამის გამო ვერ დავაყენებთ მას ქართველი ერის ჭირისუფალთა რიგებში.